**David Roland Cook** (født 20. desember 1982 i Houston i Texas i USA) er en amerikansk rockemusiker, låtskriver, og vokalist. Han ble først kjent for å vinne syvende sesong av American Idol 21. mai 2008.

Bakgrunn
--------

Han ble født i Houston i Texas av foreldrene Beth (født Frye) og Stan Cook. Han er den mellomste av tre brødre, Adam er den eldste og Andrew er den yngste. Han vokste opp i Blue Springs i Missouri men bosatte seg senere i Tulsa i Oklahoma. Han fikk sin første gitar som tolvåring, en Fender Stratocaster. Han deltok på flere musikaler mens han gikk på skolen, og var også med i *Blue Springs South High School National Forensics League*. Han var en ivrig baseballspiller i skoletiden, og da han mistet interessen for sport tok musikken over mer av interessene hans. Han fikk et stipend for teater for å gå på University of Central Missouri, men ga opp teater etter to semester. Han gikk ut av skolen i 2006 med utdannelse innen grafisk design.

Musikkarrière
-------------

Han var vokalist i bandet *Axium* fra 1999 til 2006. Bandet startet han sammen med trommeslager Bobby Kerr i sitt første år på High School. Bandet ble valgt til det beste bandet i Kansas City i 2004. Etter oppløsningen av bandet flyttet så til Tulsa for å jobbe videre med musikk. Han ble der med i bandet *Midwest Kings* hvor han spilte gitar, bassgitar og sang bakgrunnsvokal. Han spilte inn en EP med bandet i 2006; *Incoherent with Desire to Move On*. Han ga så ut et soloalbum med tittel *Analog Heart* samme år, hvor han også designet albumomslaget. 

### American Idol

David var med på prøvesynging for American Idol i Omaha i Nebraska, hvor han sang Bon Jovis «Livin' on a Prayer». Han hadde egentlig ikke tenkt å prøvesynge, men var der for sin yngre bror Andrew. Han kom ikke videre, og ba David om å prøvesynge. Han gikk videre til Hollywood, hvor han sang «(Everything I Do) I Do It for You» av Bryan Adams, mens han spilte gitar. Andre sangen var «I'll Be» av Edwin McCain. Den hvite Gibson Les Paul gitaren hans har «AC» skrevet med store sorte bokstaver, noe han har sagt er for brødrene Adam og Andrew (Cook). Etter uke 12 hadde han et oransje armbånd til støtte for en 7 år gammel fan med leukemi (Lindsey Rose).

David vant den syvende sesongen av American Idol 21. mai 2008, med 56% av stemmene, 12 millioner flere enn David Archuleta som kom på andreplass. Vinnersangen het «The Time of My Life».

David slo flere Billboard rekorder etter American Idol. Han hadde blant annet elleve sanger på Hot 100 på en gang, og slo Miley Cyrus sin rekord fra 2006 (6 sanger på en gang). Davids første single «The Time of My Life» debuterte som #3 på lista.

Diskografi
----------

**Soloalbum**

* 2006: *Analog Heart*
* 2008: *David Cook*

**Axium**

* 2002: *Matter of Time*
* 2003: *Blindsided*
* 2004: *The Story Thus Far*
* 2004: *Alive in Tulsa* (konsertalbum)

**Midwest Kings**

* 2006: *Incoherent With Desire To Move On* (EP)

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Internet Broadway Database, Internet Broadway Database person-id 517857[Hentet fra Wikidata]
3. ↑   Gemeinsame Normdatei, besøkt 13. desember 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) David Cook – kategori av bilder, video eller lyd på Commons Rediger på Wikidata
* (en) David Cook på Internet Movie Database Rediger på Wikidata

* (en) David Cook på AllMovie Rediger på Wikidata

* (en) David Cook hos The Movie Database Rediger på Wikidata

* (en) David Cook hos Internet Broadway Database Rediger på Wikidata
* (en) David Cook på Discogs Rediger på Wikidata

* (en) David Cook på MusicBrainz Rediger på Wikidata

* (en) David Cook på Spotify Rediger på Wikidata

* (en) David Cook på Songkick Rediger på Wikidata

* (en) David Cook på Genius — sangtekster Rediger på Wikidata

* (en) David Cook på AllMusic Rediger på Wikidata
* David Cook på Twitter Rediger på Wikidata

* David Cook på Facebook Rediger på Wikidata

* David Cook på Myspace Rediger på Wikidata
* David Cook hos MySpace
* David Cook Arkivert 16. november 2016 hos Wayback Machine. hos *American Idol*
* David Cook på YouTube


|  |  |  |
| --- | --- | --- |
| Forrige mottaker:Jordin Sparks | **American Idol vinner**(2008) | Neste mottaker:Kris Allen |

| * v
* d
* r
**American Idol** |
| --- |
| Vinnere | Kelly Clarkson (1) **·** Ruben Studdard (2) **·** Fantasia Barrino (3) **·** Carrie Underwood (4) **·** Taylor Hicks (5) **·** Jordin Sparks (6) **·** David Cook (7) **·** Kris Allen (8) **·** Lee DeWyze (9) **·** Scotty McCreery (10) **·** Phillip Phillips (11) |
| Dommere | Randy Jackson **·** Paula Abdul (2002–09) **·** Simon Cowell (2002–10) **·** Kara DioGuardi (2009–10) **·** Ellen DeGeneres (2010) **·** Jennifer Lopez (2011–12) **·** Steven Tyler (2011–12) **·** Mariah Carey (2013–) **·** Nicki Minaj (2013–) **·** Keith Urban (2013–) |
| Programledere | Ryan Seacrest  **·** Brian Dunkleman (2002) |
| Produsenter | Nigel Lythgoe  **·** Ken Warwick  **·** Cecile Frot-Coutaz |

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |